LATVIJAS REPUBLIKAS AIZSARDZĪBAS MINISTRIJAS,

IGAUNIJAS REPUBLIKAS AIZSARDZĪBAS

MINISTRIJAS UN LIETUVAS REPUBLIKAS

NACIONĀLĀS AIZSARDZĪBAS MINISTRIJAS

VIENOŠANĀS PAR

NATO GAISA TELPU PATRULĒŠANAS

PASTIPRINĀŠANAS IZMAKSU FINANSĒŠANU UN

IZMAKSU SADALI 2014. GADĀ.

Latvijas Republikas Aizsardzības ministrija (Latvijas Dalībnieks), Igaunijas Republikas Aizsardzības ministrija (Igaunijas Dalībnieks) un Lietuvas Republikas Nacionālās Aizsardzības ministrija (Lietuvas Dalībnieks), kopā turpmāk - Dalībnieki,

Atzinīgi vērtējot Sabiedroto lēmumu pastiprināt NATO Baltijas valstu gaisa telpas patrulēšanas misiju, nodrošinot vairāk lidmašīnu Baltijas valstīs,

Atzīstot nepieciešamību padarīt uzņemošās valstu atbalstu (turpmāk – HNS) NATO Gaisa telpas patrulēšanas pastiprināšanai Baltijas valstīs (turpmāk – Pastiprināšana) ilgtspējīgāku un saistošāku Sabiedrotajiem,

Atzīstot, ka Pastiprināšana pieprasa saistīto izdevumu sadali starp Dalībniekiem 2014. gadā,

Ir vienojušās šādi:

**1. pants**

**Definīcijas**

**1.1. Uzņemošā Valsts** – Dalībvalsts, kuras teritorijā Pastiprināšana tiek izvietota.

**1.2. Rotācija** – periods, kurā viena valsts, kura nav Dalībnieks, vada Pastiprināšanu.

**1.3. Nosūtošā Valsts** – NATO dalībvalsts, kura nav Dalībnieks, kura veic Pastiprināšanu.

**2. pants**

**Vispārējie noteikumi**

2.1. Vienošanās mērķis ir starp Dalībniekiem definēt principus finansējuma un izmaksu sadalei HNS Pastiprināšanai laika posmā no 2014.gada 1.maija līdz 2014.gada 31.decembrim.

2.2. Dalībnieki sadarbosies viens ar otru, lai nodrošinātu vienošanās atbilstību nacionālajām grāmatvedības un revīziju prasībām.

**3. pants**

**Finanšu noteikumi**

3.1. Pielikumā uzskaitītos izdevumus, kuri radīsies Lietuvā, segs Lietuva kā Uzņemošā Valsts.

3.2. Pielikumā uzskaitītos izdevumus, kuri radīsies Igaunijā, segs Igaunija kā Uzņemošā Valsts.

3.3. Latvijas Dalībnieks sniegs pienesumu 250 000 euro apjomā katrai Uzņemošajai Valstij par Pastiprināšanas periodu, kas noteikts šīs Vienošanās noteikumos.

3.4. Punktā 3.3. noteiktie maksājumi tiek veikti Uzņemošo Valstu norādītos kontos.

3.5. Uzņemošā Valsts iesniegs atskaiti par Rotācijas faktiskajiem izdevumiem citiem Dalībniekiem 60 (sešdesmit) dienas pēc katras Rotācijas beigām vai agrākajā iespējamajā datumā.

**4. pants**

**Nobeiguma noteikumi**

4.1. Vienošanās stājas spēkā pēdējās parakstīšanās datumā.

4.2. Vienošanās var tikt grozīta vai izbeigta ar visu Dalībnieku rakstisku piekrišanu.

4.3. Vienošanās izbeigšanas gadījumā, Vienošanās noteikumi ir piemērojami līdz visi nenokārtotie maksājumi, pieprasījumi un strīdi ir nokārtoti.

4.5. Jebkurš strīds starp Dalībniekiem saistībā ar Vienošanās interpretāciju vai piemērošanu tiek atrisināts sarunu ceļā.

Šī vienošanās ir sastādīta un parakstīta 3 oriģinālos angļu valodā, viens oriģināls katram Dalībniekam.

|  |  |  |
| --- | --- | --- |
| Latvijas Republikas Aizsardzības ministrijai | Igaunijas Republikas Aizsardzības ministrijai | Lietuvas Republikas Nacionālās Aizsardzības ministrijai |

PIELIKUMS

IZDEVUMU SARAKSTS NATO GAISA SPĒKIEM

1. Transportlīdzekļu īres izmaksas (autobusi, mikroautobusi, automašīnas utt.), kas piešķirti Nosūtošās valsts pārstāvju vajadzībām.
2. Degvielas, eļļu un smērvielu izmaksas Pielikuma 1. punktā minētajiem transporta līdzekļiem.
3. Izdevumi par precēm un pakalpojumiem, kurus gaisa patrulēšanas vajadzībām noteiktajās zonās nodrošina NATO spēkiem un kuri ir saistīti ar:
4. dzeramā ūdens nodrošināšanu;
5. atkritumu savākšanu un pārstrādāšanu;
6. kanalizāciju;
7. bioloģisko tualešu pakalpojumiem;
8. veļas mazgāšanu un gultasveļu maiņu;
9. elektroapgādi;
10. sakaru pakalpojumiem;
11. saimniecības piederumiem.
12. Izmaksas, kas minētas 1., 2. un 3. punktā tiek segtas līdz 86 667 euro apmērā vienas Rotācijas laikā.
13. Skrejceļa atledošanas izmaksas.
14. Nosūtošās Valsts pārstāvju dzīvošanas izmaksas līdz 500 000 euro apmērā vienas Rotācijas laikā vienai Nosūtošajai Valstij (125 000 euro vienai Nosūtošajai Valstij mēnesī).
15. Pastiprināšanas aviācijas degvielas izmaksas tiks segtas lidaparātu izvietošanai, pārtveršanas lidojumiem (A-scrambles) un mācību lidojumiem (T-scrambles) 154 000 euro apjomā vienai Nosūtošajai Valstij vienas Rotācijas laikā (38 500 euro vienai Nosūtošajai Valstij mēnesī).
16. Nosūtošās Valsts pārstāvju transportēšana pa sauszemi, jūru un/vai gaisu noteiktā 56 666 euro apjomā Nosūtošajai Valstij vienas Rotācijas laikā (14 166 euro vienai Nosūtošajai Valstij mēnesī).

# Aizsardzības ministrs Raimonds Vējonis

# Vīza: valsts sekretārs Jānis Sārts

14.11.2014 08:50

548;

E.Slišāns

edgars.slisans@mod.gov.lv

tel:. 67335048; fakss: 67212307